*Elysia pusilla* alimentándose das algas verdes *Halimeda* e incorporando os cloroplastos no seu corpo.
A **cleptoplastia** é un fenómeno endosimbiótico que consiste na incorporación de plastos (cloroplastos) procedentes de algas por parte de organismos que non os posúen, para aproveitaren a súa capacidade autótrofa. Os plastos así conservados denomínanse **cleptoplastos**. O fenómeno empeza cando un depredador come algas e dixire parcialmente estas, pero deixando os plastos intactos, os cales son mantidos dentro do hóspede e conservan temporalmente a súa capacidade fotosintética, da cal se aproveita o hóspede. O fenómeno dáse nalgúns protistas e nos moluscos sacoglosos. O termo foi acuñado en 1990 para describir a endosimbiose dos cloroplastos.

Exemplos
--------

### Dinoflaxelados

A estabilidade destes plastos transitorios varía considerablemente entre as especies que os reteñen. Nos dinoflaxelados *Gymnodinium* spp. e *Pfisteria piscicida*, os cleptoplastos son fotosinteticamente activos durante só uns días, pero os cleptoplastos de *Dinophysis* spp. poden ser estables durante dous meses. Hipotetizouse que nos dinoflaxelados heterotróficos, a cleptoplastia pode representar un mecanismo que permite unha flexibilidade funcional neses dinoflaxelados, ou ben quizais sexa unha fase inicial da evolución da adquisición de cloroplastos.

### Ciliados

O ciliado *Myrionecta rubra* captura cloroplastos da criptomónada *Geminigera cryophila*. Tamén captura e conserva os seus núcleos (cariocleptia).

### Foraminíferos

Algunhas especies de foraminíferos dos xéneros *Bulimina, Elphidium, Haynesina, Nonion, Nonionella, Nonionellina, Reophax, e Stainforthia* secuestran cloroplastos de diatomeas.

### Moluscos sacoglosos

Célula do túbulo dixestivo de *Elysia clarki* ateigada de cloroplastos.  

C = cloroplasto,  

N = núcleo celular.  

Micrografía electrónica. Barra de escala de 3 µm.
Os únicos animais que se sabe que practican a cleoptoplastia son as lesmas de mar do clado *Sacoglossa*. Varias especies de moluscos sacoglosos capturan cloroplastos funcionais intactos das algas das que se alimentan, e retéñenos dentro de células especializadas do revestimento dos divertículos dixestivos. A asociación cleptoplástica de maior duración que se coñece nestes animais dura ata 10 meses e dáse en *Elysia chlorotica*, que toma os seus cloroplastos das algas *Vaucheria litorea* que come, e os almacena no revestimento do seu tubo dixestivo. Cando estes moluscos en estado xuvenil se alimentan de algas, eliminan todo o contido celular destas agás os cloroplastos. Os cloroplastos son fagocitados polas células dixestivas dos seus túbulos dixestivos moi ramificados e aprovéitanse dos produtos da fotosíntese que estes producen.

Endosimbiose de células enteiras
--------------------------------

Cómpre distinguir entre a cleptoplastia (endosimbiose só dun orgánulo, o cloroplasto) da endosimbiose de células enteiras, que se dá por exemplo no ciliado *Paramecium bursaria* que mantén no seu interior algas do xénero *Chlorella* (as células enteiras), ou nos corais ou nos moluscos nudibranquios como *Pteraeolidia ianthina* , que manteñen no seu interior zooxantelas enteiras. (Ver endosimbiose).

Notas
-----

1. 1 2  Minnhagen S, Carvalho WF, Salomon PS, Janson S (2008). "Chloroplast DNA content in Dinophysis (Dinophyceae) from different cell cycle stages is consistent with kleptoplasty". *Environ. Microbiol.* **10** (9): 2411–7. PMID 18518896. doi:10.1111/j.1462-2920.2008.01666.x. Consultado o 08 xuño 2012.
2. 1 2  S. K. Pierce, S. E. Massey, J. J. Hanten, and N. E. Curtis (2003). "Horizontal Transfer of Functional Nuclear Genes Between Multicellular Organisms". *Biol. Bull.* **204** (3): 237–240. JSTOR 1543594. PMID 12807700. doi:10.2307/1543594. Arquivado dende o orixinal o 01 de decembro de 2008. Consultado o 08 xuño 2012.
3. ↑  Clark, K. B. K. R. Jensen, and H. M. Strits (1990). "Survey of functional kleptoplasty among West Atlantic Ascoglossa (=Sacoglossa) (Mollusca: Opistobranchia).". *The Veliger* **33**: 339–345. ISSN 0042-3211.
4. ↑  Gast RJ, Moran DM, Dennett MR, Caron DA (2007). "Kleptoplasty in an Antarctic dinoflagellate: caught in evolutionary transition?". *Environ. Microbiol.* **9** (1): 39–45. PMID 17227410. doi:10.1111/j.1462-2920.2006.01109.x. Consultado o 08 xuño 2012.
5. ↑  Matthew D. Johnson, David Oldach, Charles F. Delwiche Diane K. Stoecker "Retention of transcriptionally active cryptophyte nuclei by the ciliate Myrionecta rubra". *Nature* **445** 25 January 2007. DOI: 10.1038/nature05496. .
6. ↑  Bernhard, Joan M.; Bowser, Samuel S. (1999). "Benthic foraminifera of dysoxic sediments: chloroplast sequestration and functional morphology". *Earth-Science Reviews* **46** (1-4): 149–165. doi:10.1016/S0012-8252(99)00017-3.
7. ↑  Händeler K. Grzymbowski Y. P. Krug P. J. & Wägele H. (2009) "Functional chloroplasts in metazoan cells - a unique evolutionary strategy in animal life". *Frontiers in Zoology* **6**: 28. DOI: 10.1186/1742-9994-6-28.
8. ↑  Catherine Brahic (24 November 2008). "Solar-powered sea slug harnesses stolen plant genes". *New Scientist*. Consultado o 08 xuño 2012.
9. ↑  "SymBio: Introduction-Kleptoplasty". University of Maine. Arquivado dende o orixinal o 02 de decembro de 2008. Consultado o 08 xuño 2012.

Véxase tamén
------------

### Outros artigos

* Endosimbiose
* Transferencia horizontal de xenes

### Ligazóns externas

* "Solar Powered Sea Slugs". ABC Science Online. June 2007. Consultado o 08 xuño 2012.

|  |  |
| --- | --- |
| Control de autoridades | 
* Wd: Q570819
* MAG: 137992391

 |